વિશ્ર્વ આરોગ્ય સંસ્થાના તાજેતરના અહેવાલમાં જણાવ્યા મુજબ ભારતના 70 ટકા લોકો તેમની મોટાભાગની આવક આરોગ્યની કાળજી પાછળ ખર્ચી નાખે છે! જેના કારણે 40 મિલિયન લોકો દર વર્ષે ગરીબાઈ તરફ ધકેલાઈ જાય છે! સેવ ધ ચિલ્ડ્રનના અહેવાલ દેશમાં ર.6 મિલિયન આરોગ્ય કર્મચારીઓની અછત છે. વિશ્ર્વ આરોગ્ય સંસ્થાની ભલામણ એવી છે કે એક હજાર દર્દીઓ દીઠ એક ડૉક્ટર હોવો જોઈએ તેના બદલે ભારતમાં 11 હજાર દર્દીઓની સેવામાં માત્ર એક તબીબ છે! એમબીબીએસની સરખામણીમાં અન્ય કોર્સ કરનારા ડૉક્ટર્સને તાલીમ આપીને ગ્રામીણ વિસ્તારોમાં મોકલવાની જરૂર છે, જે અન્ય વિકસતા દેશોમાં સફળ રહ્યું છે. સરકારે પણ આરોગ્ય ક્ષેત્રના આંતરિક માળખાને સુદ્રઢ બનાવવા વધારે રોકાણ કરવાની જરૂર છે, ખાસ કરીને ગ્રામીણ વિસ્તારોમાં.